I alt otte biler blev udsat for indbrud, hvor der blev stjålet GPS-udstyr, bilradioer og værktøj. Tyverierne fandt sted mellem mandag eftermiddag og tirsdag morgen. Politiet har ikke umiddelbart nogle spor at gå efter, men de afviser ikke, at der kan være tale om en bande på gennemrejse. - Det kan være lokale, men det kan også være en bande, der rejser gennem området. Vi har ikke noget der peger i hverken den ene eller den anden retning, siger Claus Kjær-Pedersen, Vicepolitikommissær hos Nordjyllands Politi i Løgstør.

Referat:
En lang række biler i Aalestrup, Farsø og Gedsted, har været udsat for indbrud mellem mandag og tirsdag.